 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipal Gjilan**

 **Gilan Belediyesi**

U skladu sa odredbama člana 12, stav 12.2, tačka (d) Zakona br. 03 / L-040 o lokalnoj samoupravi (Službeni list Republike Kosovo, br. 28 / 15. jun 2008), član 17. Zakon br.06 / L-092, o davanju na koriscenje i razmeni nepokretne imovine opštine (Službeni list Republike Kosovo, br. 10/03 april 2019), član 17 Pravilnik(VRK) br.09/ 2020 o utvrđivanju procedura za davanje na koriscenje i razmenu nepokretne imovine opštine (Odluka Vlade Republike Kosovo br. 06/20 od 05.08.2020), Skupština opštine Gnjilane, na sednici održanoj 31.03.2022, usvojila je:

**ODLUKU**

**O**

**FORMIRANJU KOMISIJE ZA PROCENU PONUDA**

1. **Usvaja se** odluka o formiranju Komisije za procenu ponuda za implementaciju Preliminarne odluke 01.br.016-53369/21 od 27.05.2021.godine za davanje na kratkoročno korištenje (1-15 godina) nepokretne imovine fizičkim i pravnim licima putem javne aukcije.

2. Stavlja se van snage Odluka 01.br.016-53375/21 od 27.05.2021.godine o formiranju Komisije za procenu ponuda.

3. Komisija prema tački 1. ove odluke sastoji se od pet (5) članova:

1. Bujar Hoxha, odredjen od strane Gradonačelnika;
2. Bahrije Mahmuti, odredjen od strane Gradonačelnika;
3. Imran Haziri , član Skupštine;
4. Krenare Latifi Kqiku, član Skupštine;
5. Arieta Maka, član Civilnog društva.

3. Dužnost i odgovornost Komisije za procenu ponuda je: imenovanje predsedavajućeg Komisije, sastavljanje javnog obavestenja sa podacima (početna cena, vreme posete imovine i sl.) za davanje nepokretne imovine opštine na korišćenje, prisustvo na javnom otvaranju ponuda, konačnu procenu ekonomski najpovoljnijih ponuda u skladu sa kriterijima navedenim u oglasu za javnost.

4. Po okončanju postupka javnog otvaranja ponuda i odabira ponude sa najvišom cenom, Komisija za procene sačinjava završni izveštaj i dostavlja ga Skupštini Opštine. Komisija za procenu obavlja i druga pitanja koja Komisija za procenu ponuda smatra važnim.

5. Za sve dužnosti i odgovornosti koje nisu predviđene ovom odlukom primenjuju se odredbe Pravilnika (VRK) br. 09/2020 za odredjivanje Procedura za davanje na korišćenje i razmenu nepokretne imovine opštine.

6. Organi opštinske uprave i jedinice ovih organa pružiće podršku Komisiji za procenu ponuda za davanje opštinske nepokretne imovine na kratkoročno korišćenje.

7. O sprovođenju ove odluke stara se gradonačelnik, dok o praćenju sprovođenja stara se Predsedavajući Skupštine opštine Gnjilane.

8. Ova Odluka stupa na snagu 15 dana nakon registracije u Kancelariji protokola MALS-a i objavljivanja na službenim jezicima na web stranici opštine.

***01.Br.01635207 Predsedavajući Skupštine***

 ***\_\_\_\_\_\_\_\_\_\_\_\_\_\_\_\_\_\_\_\_\_\_***

***Gnjilane, 31.03.2022 /Arianit Sadiku/***